Tirsdag formiddag bad Nordjyllands Politi borgerne i Skelund og Veddum om at være opmærksomme på en gruppe på seks til syv mistænkelige mænd, der bevæger sig rundt i området. - Opmærksomheden henledes på 6 til 7 Østeuropæere. Går rundt i området ved Skelund/Veddum med "store" rygsække. Ser mistænkeligt ud, skriver Nordjyllands Politi på det sociale medie Twitter. Ifølge vagtchef Per Jørgensen var det henvendelser fra borgere i området, der har fået politiet til at sende advarslen ud. Der var set en grå Toyota med den udenlandske nummerplade 12 63 11-4 BY i området, som var udstyret med en større antenne. Ifølge vagtchef Peter Redder, så har Nordjyllands Politi tirsdag eftermiddag tjekket området, og de har ikke fundet mændene. - De er nok videre igen, siger Peter Redder.

Referat:
Nordjyllands Politi bad tirsdag borgerne i Veddum og Skelund om at være opmærksomme på en gruppe mistænkelige mænd i området.